# Cine d'intriga

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| **Historia d'o cine** |
| --- |
|  |
| **Tipos** |
|

|  |  |
| --- | --- |
| Muto | Sonoro |
| Aragonés | Espanyol |
| Nortamericano | Latinoamericano |
| Asiatico | Africano |
| Europeu |

 |
| **Cheneros** |
|

|  |  |
| --- | --- |
| Acción | Animación |
| Belico | Comedia |
| Documental | Experimental |
| Historico | Familiar |
| Fantasía | Ficción cientifica |  |
| Cine negro | Independient |
| Infantil | **Intriga** |
| Musical | Porno |
| Terror | Western |

 |

O **cine d'intriga**, tamién dito **de suspenso** u con l'anglicismo thriller, ye a denominación usata ta un amplo chenero cinematografico, que abraca subcheneros diferents que a ormino s'acaballan, y que per nexo d'unión tienen una trama con elementos y claus caracteristicos, a resolución d'os cuals mantién en suspenso lo espectador.

As cintas d'intriga comparten a ormino un ritmo rapedo, con acción frecuent y, en muitos casos, con protagonistas destinatos a trebullar es prochectos de villanos mes poderosos u dar fin a conflictos importants. D'entre es recursos que gosan a apareixer, ibi ha suspenso, bayos falsos ta despistar o espectador y finals irresueltos ta futuras continacions.

O guión de muitas d'istas cintas gosa a estar l'adaptación de bella obra literaria d'as tamién ditas novelas d'intriga u de suspenso.

## Subcheneros

No puet fablar-se d'una división clara d'as cintas d'intriga en subcheneros, si bien, seguntes os elementos d'altros cheneros que i apareixen, a menuto pueden encaixar-sen, d'entre altros, en os siguiens estallamientos:

* **Cintas d'espías**, en as cuals o protagonista gosa a estar un achent d'o gubierno que ha d'acometer accions violentas contra un altro gubierno u organización. En son bels ixemplos: *The 39 Steps* (Os 39 escalerons), d'Alfred Hitchcock; *The Manchurian Candidate* (O candidato de Manchuria), de John Frankenheimer; *The Spy Who Came in from the Cold* (O espía surtito d'a fredor), de Martin Ritt; u *Spy Game* (Chuego d'espías), de Tony Scott.
* **Cintas d'intriga psicolochica**, en as cuals ye tan u mes importán o conflicto mental y emocional que no l'acción, si bien per un regular a resolución a la fin ye violenta. En son bels eixemplos: *Abre los ojos* (Ubre os uellos), d'Alejandro Amenábar; u *Memento* (Recordatorio), de Christopher Nolan.
* **Cintas d'intriga terrorifica**, diferents d'as cintas de terror en que, mes que no los elementos u figuras de terror, o que i prima ye la trama de suspenso. En son ixemplos: *Psycho* (Sicosis), d'Alfred Hitchcock; *The Collector* (O Coleccionista), de William Wyler; u *Saw*, de James Wan.
* **Cintas d'intriga politica**, en que o protagonista aduya a sostener o suyo Gubierno contra una conspiración. A sobén, as peliculas se basan en libros u *best-sellers*. Bels ixemplos en son *Seven Days in May*, de John Frankenheimer, basata en un libro de Fletcher Knebel, u *Chacal*, de Fred Zinnemann, basata en una novela de Frederick Forsyth.

Manimenos, ye difícil d'establir una verdadera buega entre cheneros. Asinas, a mayoría de cintas combinan una serie d'elementos de cheneros diferents. Per ixemplo, o filme *Seven*, de David Fincher, ye una cinta d'intriga con elementos sicolochicos, policiaco-criminals y de terror.

D'entre os muitos directors con obras en iste chenero, en descolla lo britanico Alfred Hitchcock, qui ha recebito en ocasions a embotata de "chenio (u mago) d'o suspenso".

## Cintas destacadas d'o chenero

### Anyos 1930

| Anyo | Títol | Director | Productora | Actors | Notas |
| --- | --- | --- | --- | --- | --- |
| **1931** |  |  |  |  |  |

## Referencias

| **Cheneros cinematograficos** |
| --- |
| *Black film* | *Cine d'acción* | *Cine d'animación* | *Cine d'artes marcials* | *Cine d'asayo* | *Cine d'autor* | *Cine d'aventuras* | *Cine belico* | *Cine biografico* | *Cine de capa y espada* | *Cine de catastrofes* | *Cine chovenil* | *Cine de chudicios* | *Cine de ciencia-ficción* | *Cine de comedia* | *Cine de comedia a l'italiana* (*Commedia all'italiana*) | *Cine de comedia romantica* | *Cine de desastres* | *Cine documental* | *Cine de drama* | *Cine epico* | *Cine erotico* | *Cine d'espionache* | *Cine d'esportes* | *Cine experimental* | *Cine de fantasía* | *Cine de gángsters* | *Cine de garcholas* | *Cine historico* | *Cine infantil* | *Cine d'intriga* | *Cine mudo* | *Cine musical* | *Cine negro* | *Cine de peplum* | *Cine policiaco* | *Cine politico* | *Cine pornografico* | *Cine quinqui* | *Cine relichioso* | *Cine de romance* | *Cine de serie B* | *Cine social* | *Cine de superherois* | *Cine de terror* | *Cine de western* | *Cine de zombis* |